བླ་མ་ཕུན་ཚོགས་ཀྱིས་ཆོས་ཀྱི་མཛད་སྒོ་དང་རྟེན་འབྲེལ་ཞུ་སྐབས་ཀྱི་རོལ་མོའི་སྤྱོད་སྒོ་སྟེ།དཔེར་ན།བླ་མ་རྩ་ཆེན་པོ་ཞིག་དགོན་པ་རུ་ཞབས་སོར་འཁོད་པའི་སྐབས་སུ་རོལ་མོའི་སྤྱོད་སྒོ་ཅི་འདྲ་ཞིག་ཡིན་པའི་སྐོར་གསུངས་པ་མ་ཟད།ད་དུང་རྒྱུན་སྤྱོད་ཀྱི་ཆོ་གའི་ཁྲོད་ཀྱི་རོལ་མོའི་བྱེད་ནུས་ཀྱང་གསུངས།མི་ཞིག་གིས་བླ་མ་ཕུན་ཚོགས་ལ་ཁོང་གིས་ཆོ་གའི་རོལ་དབྱངས་གསར་བ་དེ་འདྲ་བརྩམས་མྱོང་ཡོད་མེད་ཀྱི་དྲི་བ་དྲིས་པར།དེའི་ལན་དུ་ཁོང་གིས་གསར་རྩོམ་བྱས་མ་མྱོང་པར་སྲོལ་རྒྱུན་གྱི་རོལ་མོ་དཀྲོལ་རྡུང་བྱས་པ་ཡིན་ཟེར།ཕྱི་དྲོ་དེ་ཧྲིལ་བོར་ཁོང་གིས་རོལ་མོ་གཞི་རྩར་བཟུང་ནས་གསུང་བཤད་གནངས་ཤིང་།རོལ་ཆས་རིགས་གཅིག་གི་མཆེད་ཁུངས་ནི་རྒྱ་གར་ཡིན་ནམ་ཡང་ན་རྒྱ་ནག་ཡིན་པའི་ཐད་ནས་རྩོད་པ་ཕྲན་བུ་བྱུང་།བླ་མ་ཕུན་ཚོགས་ཀྱིས་རྒྱ་ནག་རེད་བསམ་ཞིང་།ཚོགས་ཞུགས་པའི་ཁྲོད་ཀྱི་མི་ཞིག་གིས་རྒྱ་གར་ཡིན་པའི་བསམ་ཚུལ་བཏོན་པར།བླ་མ་ཕུན་ཚོགས་ཀྱིས་ཕྱག་གཉིས་ཁོང་གི་དབུ་ཐོད་དུ་འཁྱེར་ཏེ།ཚོགས་ཁང་ནང་གི་རྩོད་པའི་སྐད་སྒྲ་ཞི་འཇམ་དུ་བཏང་།